kommentar+-+enterprise+2.0

Kommentarer til artikkel Enterprise 2.0: The Dawn of Emergent Collaboration Kilde information om artikkelen: Management Review, spring 2006, Vol 47 Nr3 Forfatter Andrew McAfee Min bakgrunn Rådgiver i opplæringsavdeling i Hordaland fylkeskommune. Fattet interesse for CAI (Computer Assisted Instruction) i 1969 da jeg skrev særoppgave om temaet da jeg var avgangselev i High School.

Min arbeidsdag HFK har organisert arbeid med den femte ferdighet (digital kompetasne) som prosjektet Den digitale skolen. Herunder er det 3 hovetprosjekter: Infrastruktur, Kompetanse og Innhold. I alt er det ca 20 delprosjekter. HFK har opprettet 17 fagnettverk, en for hvert studieprogram i vgs og 1 for særskilte tilrettelagt opplæring. Nettverkene er organisert som egne rom (fag) på vår LMS. Samtlige lærere er deltakere i alle de fagnettverk de underviser i. Det er også tillatt å søke opptak i fagnettverk. Formålet med nettverkene er kompetanseheving gjennom samarbeid. Det er arbeidet med fagplanmål, noen av nettverkene har holdt kurs i nyttige verktøy for fagenesine, så har det foregått mye arbeid i forbindelse med fag til fordypning. Det kan også nevnes at to av fagnettverkene eksisterte i et år FØR dette. Om artikkelen: Artikkelen kan relateres spesielt til de to delprosjektene jeg leder under hovedprosjektet Innhold i Den digitale skolen. Det ene prosjektet heter Innhold i Fag- og temabanken på Skoleportalen. Fag- og temabanken finnes på HFK’s skoleportalen ([|www.skoleportalen.no]) og jeg anbefaler en titt på den. Fag- og temabanken er en pekersamling med ressurser til bruk i den videregående skolen. Vi er opptatt av å gi lærere kvalitets ressurser/redskap slik at de kan gjøre jobben sin – veilede elevene til læring. Den er åpent for alle å slå opp, men kun 2-3 webredaktører kan endre innhold. Prosjektet skal videreføre arbeid som ble opprinnelig gjort for 3 år siden da Fag- og temabanken ble til. Siden opprettelsen av fag- og temabanken, har oppdatering av innhold ikke fungert så formålet med prosjektet er ”Organisering, oppdatering og oppgradering av Fag- og temabanken i Skoleportalen”. Vi har forsøkt å samarbeide med de andre fylkene, men det ser ut til av HFK er det enest fylke som har en slik pekerbibliotek. De andre fylkene venter på de statlige initiativene [|www.NDLA.no], [|www.utdanning.no] og [|www.skolenettet.no]. Leseren av dette kan lure på hvorfor vi ikke gjør det.
 * 1) Fag- og temabanken oppsto i en tid der det ikke fantes noen alternativ og det gjelder stort sett idag også. De tre ovennevnte stedene er høyst uferdig og det er uvisst om dette endrer seg til høsten.
 * 2) Å ha egen Fag- og temabank gir nærhet til HFK og relevante pekere om og i fylket
 * 3) Det skulle gi kort vei mellom vår LMS (It’s learning) da det var direktekobling til den fra LMS’et.
 * 4) Det er kompetansedrivende for de som bidrar til innholdet
 * 5) Lærere har innflytelse i forhold til innhold

Jeg blir litt provosert av mangel på statlig løsning og samarbeidsinteresse i andre fylker (kun 2 av 16 fylker har svart). Tanken streifer meg at vi kanskje skal stenge vår Fag- og temabank for andre enn våre egne lærere og elever. Så leste jeg denne artikkelen og ble veldig interesserte i enterprise 2.0 og måten de i DrKW gikk frem når de beveget seg fra Intranett til Wiki. Her kan vi ha noe å lære. Vi har aldri klart å få faglærere til å bidra med pekere som de kjenner til og håper at en ny måte å organisere arbeidet vil hjelpe på dette. Med en gjennomsnittsalder på lærere i fylket på ca 45-50 år, aner vi at nettressurser blir brukt lite. Vår egen LMS har gjennomsnittlig samtidig bruk på 950 på dagtid. Vi har over 4000 lærere og 11000 elever i videregående skole i HFK. så dette er et veldig lavt tall tatt i betraktning av at samtlige lærere i fylket skal bruke det. Vi opplever også at mange av lærerne som bruker nettressurser er lite villige til å dele disse med andre. Jeg vil gjerne bruke Folksonomy og Wiki som teknisk platform for Fag- og temabanken i stedet for vår internett side, men jeg tror ikke våre lærere er modne for Wiki som platform. Vi har dårlig erfaring med deltakelse. Faglærere enasjerer seg rett og slett ikke. For eksempel har jeg fått in kun ét forslag til en peker på to måneder. Våre fagnettverk opplever også lite forslag fra sine. Det andre prosjektet jeg er leder for heter ”Innhold og pedagogisk bruk av It’s learning”. Formålet med dette prosjektet er (blant annet) å bedre kulturen for deling ved hjelp av LMS platformen. Kultur for deling er avgjørende for at vi kan lykkes med å gi den digitale skolen innhold i form av leksjoner og læremidler. Det er imidlertid langt frem i prosess (om ikke så mye i tid) før lærerne er modne for å dele leksjoner med hverandre når de ikke en gang vil dele pekere. Det lille som skjer av deling foregår innenfor den enkelte skolen. Vi har begynt! Vi har fagnettverkene etablert som kan motta og formidle digitalt innhold og vi lager en struktur for formidling av nettressurser (pekere). Så får deling ved hjelp av Folksonomy og Wiki komme når vi er moden for det.